

väliaikaiset ohjeet 13.5.2020

Ohjeen valmistelu:

Pirjo Mattila SPR Hämeen piiri

Markku Heikkilä SPR Tampereen osasto

Jari Lähde SPR Tammelan osasto

**Suojautuminen ensiapupäivystyksissä:**

Pieniä tapahtumia on ryhdytty järjestämään ja sen tiimoilta myös ensiapupäivystyksiä tullaan teiltä kysymään.

Osasto päättää itse myös tässä tilanteessa, haluaako lähteä ensiapupalveluita tuottamaan tai onko osastolla resursseja toteuttaa päivystys huomioiden riskiryhmiä koskevat rajoitukset.

Päivystyksiin ei tässä tilanteessa kannata ottaa ns ylimääräisiä päivystäjiä vaan hoitaa päivystys ihan riskinarvion mukaisesti ja turvallisella minimimiehityksellä.

Euroopan elvytysneuvosto on tuottanut ohjeita koronaepidemian aikaiseen ensiavun antamiseen, mutta näitä ohjeita ei tulla semmoisenaan lanseeraamaan Suomeen. Keskustoimisto, yhteistyössä Suomen Elvytysneuvoston ja ensiavun asiantuntijaryhmän kanssa, tulee tuottamaan toukokuun loppuun mennessä ensiapuohjeet koronaepidemian aikana. Siinä otettaneen kantaa myös ensiapupäivystyksiin.

Olen koonnut seuraavan SPR Tampereen osaston koostamia suojautumisohjeita, ja niillä on mielestäni tässä kohtaa perusteltua kaikkien toimia.

Suojainten saanti on kaikille haasteellista tässä kohtaa. Olen hankkinut piiritoimistoon monikäyttöisiä, puhdistettavia visiirejä, ja niitä voitte minun kauttani saada käyttöönne (todellisen tarpeen mukaan).

Yritän selvittää mahdollisuutta saada verkkokauppaan suu-nenäsuojaimia ja suojatakkeja. Heti kun saan tietoa, niin informoin teitä.

Yleisiä ohjeita:

* tule päivystämään ainoastaan terveenä
* jos kuulut riskiryhmään, niin hoida tehtäviä, mitkä voit tehdä etänä
* huolehdi käsihygieniasta
* pidä mahdollisuuksien mukaan turvaväli sekä autettavaan että muihin päivystäjiin

**Kirurgisen suu-nenäsuojaimen käyttö asiakaskontakteissa**

Koronaepidemian aikana SPR:n ensiapupäivystyksissä noudatetaan 17.5.2020 alkaen toistaiseksi suojautumisohjetta, joka seuraa SPR:n ja THL:n valtakunnallista ohjeistusta sekä huomioi myös osittain PSHP:n sekä KHSHP:n akuuttitoimintaansa antaman suojautumisohjeistuksen. Ensihoidolla käytössä ffb2 ja ffb3 tason suojaimet, mitä meillä ei tällä hetkellä ole saatavilla.

Koronavirus tarttuu ensisijaisesti pisara- ja kosketustartuntana, kun tartunnan saanut yskii tai aivastaa. Tällä ohjeistuksella varmistetaan myös osaston vapaaehtoistoiminnassa mukana olevien työturvallisuus epidemiatilanteessa.

Osaston vapaaehtoistoiminnassa, jossa ollaan lähikontaktissa asiakkaaseen (etäisyys asiakkaaseen alle 2 metriä) osaston vapaaehtoinen käyttää kirurgista suu-nenäsuojainta sekä kertakäyttöisiä suojakäsineitä koronavirusepidemian aikana.

**Suojaimen käyttö:**

1. Käytä samaa suojainta usean potilaan hoidossa eli älä poista sitä potilaiden välillä kasvoilta

2. Älä laske suojainta esim. leuan alle

3. Älä koskettele suojainta käytön aikana

4. Vaihda suojain, jos se kostuu tai kontaminoituu eritteillä tai jos joudut jostain muusta syystä poistamaan sen.

**Suojaimen pukeminen:**

1. Desinfioi kädet

2. Pue kirurginen suu-nenäsuojain huolellisesti

3. Desinfioi kädet

4. Suojaimen riisuminen:

 a. Desinfioi kädet

b. Poista suojain irrottamalla nauhat. Älä koske suojainosaan. Laita suoraan roskiin

c. Desinfioi kädet suojaimen poiston jälkeen.

**Yleisötilaisuuden ensiapupäivystyksessä tavattaessa mahdollisia hengitystie-infektio-oireita ilmaiseva autettava tai autettava, josta ei tiedetä mahdollista oireilua (esim. hätätilapotilas), tulee kirurgisen suu-nenäsuojuksen lisäksi käyttää asiakaskontaktissa**

1. Kasvovisiiriä tai (kertakäyttöisiä) suojalaseja

2. Kertakäyttöistä, pitkähihaista suojaesiliinaa (mikäli käytettävissä)

3. Kertakäyttöisiä suojahansikkaita, joiden varret tulee vetää suojaesiliinan hihojen päälle

LIITE SUOJAUTUMISOHJEESEEN

<https://rednet.punainenristi.fi/node/59735>

**Kertakäyttöisen kirurgisen suu-nenäsuojaimen sekä kertakäyttöisten suoja-käsineiden pukeminen ja riisuminen**

**Näin puet suu-nenäsuojaimen**

• Pese kätesi huolellisesti saippualla ja lämpimällä vedellä. Kuivaa kätesi kertakäyttöiseen käsipyyhkeeseen. Käytä alkoholipitoista käsihuuhdetta, jos sitä on saatavilla. Anna käsien kuivua kunnolla käsihuuhteen levittämisen jälkeen.

• Ennen suu-nenäsuojaimen pukemista vedä suojainta ylhäältä ja alhaalta niin, että sen taitokset avautuvat kokonaan.

• Aseta suu-nenäsuojain kasvojesi eteen, muotoile nenävahvike ja varmista, että suojain peittää nenän ja suun.

• Kiristä ylemmät hihnat päälaelle ja alemmat hihnat niskaan.

• Pese kätesi huolellisesti saippualla ja lämpimällä vedellä. Kuivaa kätesi kertakäyttöiseen käsipyyhkeeseen. Käytä alkoholipitoista käsihuuhdetta, jos sitä on saatavilla. Anna käsien kuivua kunnolla käsihuuhteen levittämisen jälkeen.

• Pue muut tarvittavat suojaimet, kuten kertakäyttöiset suojakäsineet.

• Älä koske kasvoihisi tai suu-nenäsuojaimeen.

<https://hyvatyo.ttl.fi/koronavirus/ohje-suu-ja-nenasuojus>

**Näin riisut suu-nenäsuojaimen**

• Riisu suojakäsineet siten, ettei niiden ulkopinta koske paljasta ihoasi (erillinen ohje). Laita käsineet suoraan roskikseen.

• Pese kätesi huolellisesti saippualla ja lämpimällä vedellä. Kuivaa kätesi kertakäyttöiseen käsipyyhkeeseen. Käytä alkoholipitoista käsihuuhdetta, jos sitä on saatavilla. Anna käsien kuivua kunnolla käsihuuhteen levittämisen jälkeen.

• Riisu suu-nenäsuojain koskemalla vain takana oleviin hihnoihin. Avaa ensin alahihnat ja sen jälkeen ylähihnat.

• Riisu suu-nenäsuojain pitämällä kiinni hihnoista ja vetämällä se poispäin itsestäsi. Varmista, että suu-nenäsuojaimen ulkopinta ei osu sinuun.

• Tiputa suu-nenäsuojain roskikseen.

• Pese kätesi huolellisesti saippualla ja lämpimällä vedellä. Kuivaa kätesi kertakäyttöiseen käsipyyhkeeseen. Käytä alkoholipitoista käsihuuhdetta, jos sitä on saatavilla. Anna käsien kuivua kunnolla käsihuuhteen levittämisen jälkeen.

**Näin puet kertakäyttöiset suojakäsineet**

• Poista sormukset ja rannekorut.

• Pese kätesi huolellisesti saippualla ja lämpimällä vedellä. Kuivaa kätesi kertakäyttöiseen käsipyyhkeeseen. Käytä alkoholipitoista käsihuuhdetta, jos sitä on saatavilla. Anna käsien kuivua kunnolla käsihuuhteen levittämisen jälkeen.

• Älä laita käsihuuhdetta suojakäsineisiin, sillä se voi heikentää niitä.

• Pue suojakäsineet. Varmista, että ne ovat oikean kokoiset.

• Älä koske kasvoihisi tai mahdolliseen suu-nenäsuojaimeen.

**Näin riisut kertakäyttöiset suojakäsineet**

• Ota kiinni suojakäsineen ranne- tai kämmenosasta. Vedä suojakäsine pois niin, ettei sen ulkopinta koske paljasta ihoasi. Sulje riisuttu käsine suojakäsineelliseen kämmeneesi.

• Ota paljaalla kädellä kiinni suojakäsineen ranteen sisäpuolelta. Vedä suojakäsine pois kääntäen sitä samalla nurinpäin niin, että ensimmäinen käsine jää sen sisälle.

• Laita käsineet roskikseen

• Pese kätesi huolellisesti saippualla ja lämpimällä vedellä. Kuivaa kätesi kertakäyttöiseen käsipyyhkeeseen. Käytä alkoholipitoista käsihuuhdetta, jos sitä on saatavilla. Anna käsien kuivua kunnolla käsihuuhteen levittämisen jälkeen.

<https://www.youtube.com/watch?v=TvlbEqTVSLY>

**Näin desinfioit kätesi tehokkaasti** <https://www.youtube.com/watch?v=eTls28jTdl0>

**ENSIAVUSSA HUOMIOITAVAA:**

1. Anna autettavan mahdollisuuksien mukaan toimia itse, verenvuodon tyrehdytys jne
2. Eloton autettava, emme toistaiseksi puhalla, edes taskumaskilla, mahdollisen aerosolikontaktin takia. Kannattaa myös muutoin olla mahdollisimman kaukana autettavan päätypuolesta. Myös puhuessa lentää sylkeä.
3. Heräämätön autettava; herättele, tee hätäilmoitus, tarkista hengitys kämmenselällä tai ranteen sisäpuolella (huom. hanskan läpi ei ilmavirtaus tunnu). Seuraa samalla rintakehän/pallean liikettä. Mahdollisuuksien mukaan desinfioi kätesi tämän jälkeen. Eli emme tunnustele koronaepidemian aikana ilmavirtausta poskella
4. Kun teet hätäilmoituksen, muista kertoa autettavan mahdollisista hengitystieinfektio- oireista
5. Jos ensiapupäivystykseen tulee hengitystieinfektio-oireinen autettava, niin pyritään eristämään hänet mahdollisimman nopeasti päivystystilasta pois. Pidetään mahdollisimman hyvin turvaväli autettavaan, mikäli se välttämättömän avun kannalta on mahdollista. Ja toki mahdollisimman pian pois omista käsistä eli tilanteen vaatiessa ensihoitopalveluiden käsiin tai omatoimisesti kotiin.
* Pese ja desinfioi kädet, pue suojavarusteet
* Ota mukaan vain tarvittava hoitovälineistö
* Käytä hoidossa kertakäyttöisiä välineitä, mikäli mahdollista.
* Laske hoitolaukku mahdollisimman puhtaalle alustalle, mielellään yli metrin päähän potilaasta
* Laita autettavalle kirurginen suu-nenäsuojus (jos mahdollista) tai ohjaa yskimishygienia.
1. Kirjaa aina suojavarusteiden käyttö saatelomakkeelle (helpottaa altistusselvityksiä jälkikäteen).
2. Kirjaa saatelomakkeelle kaikki auttajat, jotka ovat olleet samassa tilassa hengitystieoireilevan kanssa (helpottaa altistusselvityksiä)